

**СЛУЖБЕНИ ГЛАСНИК**

**ОПШТИНЕ ХАН ПИЈЕСАК**

**Општински одбор Хан-Пијесак**

|  |  |
| --- | --- |
| Општина Хан Пијесак  Александра Карађорђевића бр. 4  Тел: 057 557 108  Факс: 057 557 285 | 04. ЈУН 2022. ГОДИНЕ  БРОЈ 7 |

На основу члана 59. став 1. тачка 8. Закона о локалној самоуправи ( „Службени гласник Републике Српске“ број: 97/16, 36/19 и 61/21), члана 48. став 4. Закона о службеницима и намјештеницима у органима јединице локалне самоуправе ( „Службени гласник Републике Српске “ број: 97/16), Уредбе о начелима за унутрашњу организацију и систематизацију радних мјеста у градској односно општинској управи ( „Службени гласник Републике Српске број: 10/17), Уредбе о категоријама, звањима и условима за обављање послова службеника у јединицама локалне самоуправе („Службени гласник Републике Српске“ број: 10/17), члана 59. Статута општине Хан Пијесак („Службени гласник општине Хан Пијесак“ бр.10/17) начелник Општине Хан Пијесак д о н о с и

**П Р А В И Л Н И К**

**o измјенама и допунама Правилника о унутрашњој организацији и**

**систематизацији радних мјеста Општинске управе општине Хан Пијесак**

**Члан 1.**

У Правилнику о унутрашњој организацији и систематизацији радних мјеста Општинске управе општине Хан Пијесак број: 02-12-2/17 од 13.04.2017.године, Правилника о измјенама и допунама правилника о унутрашњој организацији и систематизацији радних мјеста Општинске управе општине Хан Пијесак („Службени гласник општине Хан Пијесак 6/17, 11/17, 19/18, 25/18, 28/18, 31/19, 33/19, 39/19, 5/20, 10/20, 14/20, 9/21, 1/22 и 4/22) , мијења се:

- У члану 36. Поглавље А – Одјељења за општу управу, тачка 12. **“** Кафе куварица“, се мијења у дијелу “Потребно стручно знање**“**, тако да гласи:

**Потребно стручно знање:** ССС- гимназија.

Страна 2 Број 7

У осталом дијелу тачка остаје непромијењена.

**Члан 2.**

- У члану 36. Поглавље А – Одјељења за општу управу, тачка 13. “ Стручни сарадник за овјеру рукописа, потписа, преписа и фотокопија докумената“, се мијења у дијелу “Потребно стручно знање**“**, тако да гласи:

**Потребно стручно знање:** ССС-средња стручна спрема, IV степен, средња економска школа, средња пољопривредно-техничка школа или гимназија, положен стручни испит за рад у управи, познавање рада на рачунару.

У осталом дијелу тачка остаје непромијењена.

**Члан 3.**

Правилник о измјенама и допунама Правилника о унутрашњој организацији и систематизацији радних мјеста ступа на снагу осмог дана од дана објављивања у „Службеном гласнику општине Хан Пијесак.“

Број: 02-12-8 /22

Дана: 04.07.2022. године

Начелник општине

Слободан Ђурић, с.р.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

С А Д Р Ж А Ј

Правилник o измјенама и допунама Правилника о унутрашњој организацији и систематизацији радних мјеста Општинске управе општине Хан Пијесак ......................................................................1